Små barn har større energibehov enn voksne hvis man sammenligner energibehovet per kilo kroppsvekt. I tillegg er det bare plass til en liten mengde mat i magesekken deres. Totalt sett behøver de imidlertid mindre mengde energi enn voksne samtidig som de behøver mye næring. For at små barn skal få i seg tilstrekkelig med næring for å vokse og utvikle seg og orke å leke så er det nødvendig å fylle på med mat til regelmessige tider.